section_heading: Razvoj
paragraph_text: Proporcionalno svojem rastu, banka je započela s ekspanzijom na strana financijska tržišta. Širenje u regiji započelo je 2002. otvaranjem poslovnica u Slovačkoj. 2003. OTP Banka počinje poslovati u Bugarskoj, 2004. u Rumunjskoj, a 2005. u Hrvatskoj, Srbiji, Rusiji i Ukrajini. Od 2006. banka je prisutna u Crnoj Gori. Ulaskom na strano financijsko tržište, OTP Banka je preuzela neke tamošnje banke koje su postale sastavnica OTP Grupe. Tako je u Rumunjskoj RoBank postao OTP Romania SA, a u Hrvatskoj je Nova Banka preimenovana u OTP Banka Hrvatska. U Srbiji su preuzete Niška banka, Kulska banka i Zepter banka, dok je u Ukrajini bivša Raiffeisen Bank Ukraine postala CJSC OTP Bank. 12. studenog 2007., OTP Banka kupila je cjelokupnih 100% udjela ruske Donskoy Narodniy Bank za 40,95 mil. USD.<ref> Upravo su strane podružnice OTP Banke u srednjoj i istočnoj Europi jedne od najprofitabilnijih u Europi.